Author: user

Μειώνονται τα απορρίμματα και τα προβλήματα διαχείρισής τους
Εξοικονομούνται ενέργεια και φυσικοί πόροι, που λαμβάνονται συνεχώς από τη φύση.
Μειώνεται η ρύπανση της ατμόσφαιρας, του εδάφους και των υπόγειων υδάτων (ελαφρύνεται, έτσι, η επιβάρυνση του περιβάλλοντος).
Εξοικονομείται η ενέργεια που απαιτείται για την κατασκευή όλων των προαναφερθέντων αντικειμένων.
Επιτυγχάνεται μακροπρόθεσμη πτώση (ή μη αύξηση) των τιμών των προϊόντων, καθώς δεν απαιτείται εκ νέου παραγωγή πρώτης ύλης.
Διασφαλίζεται περισσότερο η υγεία όλων των κατοίκων του πλανήτη και το καλύτερο μέλλον των παιδιών.
Δημιουργούνται νέες θέσεις εργασίας σε τομείς θετικών ενεργειών για την διάσωση του πλανήτη.
Δημιουργείται ευχάριστη αίσθηση και ικανοποίηση για τη συμμετοχή στην βελτίωση του περιβάλλοντος και των συνθηκών ζωής.

ΜΑΘΗΤΕΣ:
ΑΛΑΒΑΝΟΣ ΙΩΑΝΝΗΣ: Β’ Ηλεκτρονικών
ΑΤΖΕΜΟΓΛΟΥ ΘΕΟΔΩΡΟΣ: Β’ Ηλεκτρονικών
ΓΙΟΡΑΝΙΔΗΣ ΝΙΚΟΣ : Γ’ Ηλεκτρονικών
ΛΑΖΑΡΙΔΗΣ ΦΙΛΙΠΠΟΣ : Β’ Ηλεκτρονικών
ΛΥΡΑΤΖΗΣ ΠΑΣΧΑΛΗΣ: Γ’ Ηλεκτρονικών
ΝΑΛΜΠΑΝΤΗΣ ΣΩΤΗΡΗΣ: Γ’ Ηλεκτρονικών
ΣΩΜΑΔΗΣ ΝΙΚΟΣ: Γ’ Ηλεκτρονικών
ΦΑΧΟΥΡΙΔΗΣ ΔΗΜΗΤΡΗΣ: Γ’ Ηλεκτρονικών
ΕΚΠΑΙΔΕΥΤΙΚΟΙ:
ΦΩΤΙΑΔΟΥ ΚΥΡΙΑΚΗ
ΧΟΥΣΑΝΛΗ ΚΑΤΕΡΙΝΑ
ΣΟΥΛΤΑΝΙΔΗΣ ΣΥΜΕΩΝ
ΚΑΣΜΕΡΙΔΗΣ ΙΩΑΝΝΗΣ

Η ανακύκλωση περιλαμβάνει τρία βασικά στάδια:
τη μείωση
την επαναχρησιμοποίηση και
την ανακύκλωση αυτή καθαυτή
Πώς γίνεται σωστά η Ανακύκλωση
Διαχωρίζουμε καθημερινά τα υλικά συσκευασίας μας από τα υπόλοιπα στον χώρο μας.
Αδειάζουμε εντελώς και ξεπλένουμε τις συσκευασίες μας από τα υπολείμματα.
Όσες συσκευασίες μπορούμε τις διπλώνουμε π.χ. τα χαρτοκιβώτια.
Βγάζουμε τα καπάκια από τα μπουκάλια μας, αλλά τα πετάμε και αυτά στην ανακύκλωση.
Δεν πετάμε στον κάδο τα υλικά συσκευασίας μας μέσα σε δεμένες σακούλες, τα ρίχνουμε χύμα. Μπορούμε κατόπιν να πετάξουμε και τη σακούλα μας προς ανακύκλωση.
Δεν πετάμε ποτέ κοινά σκουπίδια στους κάδους ανακύκλωσης

Πού και τι μπορώ να ανακυκλώσω;
Στους ΜΠΛΕ κάδους ανακύκλωσης που βρίσκονται κάπου κοντά μας ρίχνουμε όλες τις αλουμινένιες, λευκοσιδηρές, πλαστικές, γυάλινες και χάρτινες ΣΥΣΚΕΥΑΣΙΕΣ.
Πιο συγκεκριμένα, στους κάδους αυτούς μπαίνουν:
Συσκευασίες από Αλουμίνιο, π.χ. αναψυκτικά, μπίρες κ.ά.
Συσκευασίες από Λευκοσίδηρο, π.χ. από γάλα εβαπορέ, τόνο, ζωοτροφές, τοματοπολτό κ.ά.
Συσκευασίες από Πλαστικό, π.χ. μπουκάλια και δοχεία από νερό, αναψυκτικά, γιαούρτι, βούτυρο, λάδι, απορρυπαντικά, είδη καθαρισμού, σαμπουάν, αφρόλουτρα, φιλμ περιτυλίγματος , οδοντόκρεμες, αποσμητικά, πλαστικές σακούλες κ.ά.
Συσκευασίες από Γυαλί, π.χ. μπουκάλια και βαζάκια, χυμοί, αναψυκτικά, αλκοολούχα ποτά, τρόφιμα κ.ά.
Συσκευασίες από Χαρτί & Χαρτοκιβώτια, π.χ. από ηλεκτρικές συσκευές, γάλα, χυμούς, δημητριακά, πίτσα, μπισκότα, ζάχαρη, απορρυπαντικά, χαρτοσακούλες κ.ά.

Το σκουπίδι του ενός μπορεί να είναι χρήσιμο για κάποιον άλλον.

Πηγές :http://www2.travelstyle.gr
http://www.newstime.gr
http://www.newstime.gr/?i=nt.el.article&id=49140

Ελληνικής Εταιρίας Αξιοποίησης Ανακύκλωσης (ΕΕΑΑ) http://www.herrco.gr/ .